ጋምቢ ቲቺንግ ጠቅላላ ሆስፒታል ለሦስተኛ ጊዜ የጥራት ተሸላሚ ሆነ::
በሀገር አቀፍ ደረጃ ለ7ኛ ጊዜ በተካሄደው የጥራት ሽልማት ውድድር ጋምቢ ጠቅላላ ሆስፒታል ለሦስተኛ ጊዜ ተሳትፎ አንደኛ በመውጣት የዋንጫ ተሸላሚ ሆኗል፡፡የጋምቢ ኃላፊነቱ የተወሰነ የግል ማኅበር አስተዳደርና ፋይናንስ ሥራ አስኪያጅ ሲሳይ ብርሃኔ በአገልግሎት አሰጣጥ ጥራት በመመዘን ውጤት ማስመዝገባቸውን ተናግረዋል፡፡ ውጤቱን አስጠብቆ ለመጓዝ ‹‹የ18 ወራት ተግባር›› የሚል መርህ በማዘጋጀት ሲንንቀሳቀሱ መቆየታቸውንም አቶ ሲሳይ ጠቅሰዋል፡፡ ድርጅቱ የራሱን መስፈርት በማውጣት ተቋሙን እየመዘነ የሚሄድበትን ሥርዓት እየተገበረ እንደሆነ ነው የተናገሩት፡፡በጋምቢ ጠቅላላ ሆስፒታል የቅድመ ካንሰርና የካንሰር ምርምራ ክፍል አስተባባሪ የሺእመቤት ፈይሳ ‹‹ጋምቢ ከመሥራት ባለፈ ዕውቀትና ልምድ ያገኘሁበት ተቋም ነው›› ብለዋል፡፡ በቀጣይም እንደተቋም አገልግሎትና ሥራን በተሻለ ሁኔታ በማከናወን ተሸላሚ የመሆን ተስፋ እንዳላቸው ነግረውናል፡፡